

**ประกาศเจ้าพนักงานบังคับคดี  
สำนักงานบังคับคดีจังหวัดพะเยา  
เรื่อง งดการขายทอดตลาดในวันอังคารที่ 9 พฤศจิกายน 2564**

....................................................................

ตามที่เจ้าพนักงานบังคับคดี สำนักงานบังคับคดีจังหวัดพะเยา ได้กำหนดนัดขายทอดตลาด ณ สำนักงานบังคับคดีจังหวัดพะเยา ล็อต พย 10/2564 ขายนัดที่ 3 ในวันอังคารที่ 9 พฤศจิกายน 2564 และล็อต 11/2564 ขายนัดที่ 2 ในวันอังคารที่ 9 พฤศจิกายน 2564 เวลา 9.30 นาฬิกา ณ ห้องขายทอดตลาด ชั้น 2 อาคารบูรณากากรกระทรวงยุติธรรม จังหงัดพะเยา นั้น

เนื่องจากสถานการณ์การแพร่ระบาดของเชื้อไวรัสโคโรนา 2019 หรือ โควิด -19 และคำสั่งจังหวัดพะเยาที่ 4194/2564 เรื่องมาตรการการป้องกันและควบคุมการแพร่ระบาดของโรคติดเชื้อไวรัสโคโรนา 2019 แบบบูรณาการ ปัจจุบันปรากฏว่าอาคารบูรณาการกระทรวงยุติธรรม พบว่ามีเจ้าหน้าที่ของสำนักงานคุมประพฤติจังหวัดพะเยา สำนักงานยุติธรรมจังหวัดพะเยา และสำนักงานบังคับคดีจังหวัดพะเยา ติดเชื้อไวรัสโคโรนา 2019 จึงมีการปิดอาคารบูรณาการกระทรวงยุติธรรม ตามคำแนะนำของสาธารณสุขอำเภอเมือง เป็นระยะเวลา 1 สัปดาห์ ตั้งแต่วันที่ 31 ตุลาคม 2564 ถึง วันที่ 7 พฤศจิกายน 2564 นั้น

ด้วยสำนักงานบังคับคดีจังหวัดพะเยา มีเจ้าหน้าที่หลายรายเป็นกลุ่มเสี่ยงสูงและอยู่ระหว่างการกักตัว เพื่อเป็นการป้องกันการแพร่ระบาดและลดการก่อให้เกิดความเสี่ยงต่อการแพร่ระบาดของโรคติดเชื้อไวรัสโคโรนา 2019 ศาลจังหวัดพะเยามีคำสั่งอนุญาตให้งดการขายทอดตลาด ณ สำนักงานบังคับคดีจังหวัดพะเยา ล็อต พย 10/2564 และล็อต 11/2564 ขายในวันอังคารที่ 9 พฤศจิกายน 2564 เวลา 9.30 นาฬิกา ณ ห้องขายทอดตลาด ชั้น 2 อาคารบูรณากากรกระทรวงยุติธรรม จังหวัดพะเยา ตามประมวลกฎหมายวิธีพิจารณาแพ่งมาตรา 289(2) **เจ้าพนักงานบังคับคดีจึงงดการขายในวันอังคารที่ 9 พฤศจิกายน 2564 เวลา 9.30 นาฬิกา**

จึงประกาศประกาศให้เจ้าหนี้ตามคำพิพากษา ลูกหนี้ตามคำพิพากษา และบุคคล  
ผู้มีส่วนได้เสียทราบโดยทั่วกัน

ประกาศ ณ วันที่ 5 พฤศจิกายน พ.ศ. 2564

(นางสาวสุภาภรณ์ พินิจ)  
 ผู้อำนวยการสำนักงานบังคับคดีจังหวัดพะเยา